הוועדה לענייני ביקורת המדינה, כנסת 25, פרוטוקול מספר 23, 2023-03-15 00:00

מיקי לוי:   בוקר טוב לכולם

מיקי לוי:  התכנסנו כדי לדון בנושא הוצאת צו הבאה למפכ"ל המשטרה ומפקד מג"ב, מטעם הוועדה לביקורת המדינה

מיקי לוי:  הנושא הוא דוח ביקורת מיוחד, שיטור ואכיפת החוק בערים מעורבות באירועי "שומר חומות" ובעת שגרה

מיקי לוי:  מבקר המדינה הוציא ביקורת רחבה מאוד, עמוקה מאוד, נוקבת, בעניין האירועים בערים המעורבות, וחובה על הוועדה לביקורת המדינה, על פי חוק, לדון בביקורת הזו שנעשתה

מיקי לוי:      לפניי מספר מכתבים שנשלחו, הן לשר לביטחון לאומי, חה"כ איתמר בן גביר

מיקי לוי:  חמש פניות נעשו לחה"כ בן גביר, השר הממונה, ולא נענינו – עם מספר אופציות לקיום הוועדה

מיקי לוי:  אמר השר, גם אני רוצה להשתתף, אמרתי לו, אתה מוזמן להשתתף, והוא לא הגיע

מיקי לוי:  הוצאנו שני מכתבים ליושב-ראש הכנסת אוחנה, בבקשה לקבל סיוע

מיקי לוי:      בוסו, אתם רוצים שאני אתחיל מחדש את מה שאמרתי?     

קריאות: כן, נשמח

קריאות:  גם אני אשמח

מיקי לוי: בבקשה, שבו

מיקי לוי:  למה אתה הולך, בוסו?     

קריאה: אני במקומו

מיקי לוי: אתה יודע על מה מדובר?     

קריאה: כן, עשיתי שיעורי בית

מיקי לוי: אנחנו מקווים שהשכל יגבר

מיקי לוי:      אני אתחיל מהתחלה

מיקי לוי:  הוועדה לביקורת המדינה מחויבת, על פי חוק – זו הוועדה היחידה שמוקמת על פי חוק, בניגוד לוועדות האחרות והיא מחויבת לדון בדוחות ביקורת מבקר המדינה, וככה היא עושה

מיקי לוי:  אחת הביקורות החשובות מאוד שעשה מבקר המדינה, אחת הביקורות הנוקבות והרחבות מאוד, היא על האירועים הקשים בערים המעורבות בעקבות מבצע "שומר החומות"

מיקי לוי:  חלק מהביקורת נוגעת להיערכות המשטרה, לכשלי המשטרה, להיערכות המודיעין, לכשלי המודיעין

מיקי לוי:      מכיוון שבעברי השתייכתי לארגון הזה, הצעתי כמה הצעות איך אפשר להתארגן ולמנוע בעתיד, על ידי הצבת כוחות – סתם לדוגמה, אמרתי שבכל עיר מעורבת צריך לשים שלוש פלוגות מג"ב, כל פלוגה תדע מה החלק שלה, הם יוזמנו לאימון פעם בשנה, ילכו לשלושה ימי אימון, 15 יום הם יהיו בשטח, יכירו את המובילים החברתיים, יכירו את המתנ"ס, יכירו את הדובר מהמסגד, יכירו את המשפחות, וזה יעזור בבוא היום כדי למנוע אירועים מן הסוג הזה

מיקי לוי:  למיטב ידיעתי, המשטרה אפילו הרחיבה את מה שהצעתי

מיקי לוי:      במשך חודשיים וחצי נעשו ניסיונות חוזרים ונשנים מצד הוועדה להזמין את המפכ"ל ואת מפקד מג"ב – הם היו הדמויות המרכזיות, או קצינים נוספים

מיקי לוי:  נשלחו חמש פניות, חמישה מכתבים, לשר לביטחון לאומי איתמר בן גביר, שלא נענו

מיקי לוי:  ניתנו מספר אפשרויות לקיום תאריכים, לקיום דיון בוועדה, ואף מכתב לא  נענה

מיקי לוי:  כל המכתבים כאן, ואפשר להעביר אותם לעיון חברי הכנסת

מיקי לוי:  נעשו שתי פניות ליושב-ראש הכנסת חה"כ אמיר אוחנה, והן לא נענו

מיקי לוי:  אני אומר לכם, כיושב-ראש הכנסת, לא הייתי מעז לא להיענות לחבר כנסת מהשורה שנתקל באיזושהי בעיה, לא בוועדה בכלל, אם מישהו לא ענה לו על מכתב

מיקי לוי:  תפקידה של הכנסת – ואתם די חדשים, ברוכים הבאים – לפקח על עבודת הממשלה

מיקי לוי:  לדוגמה, כשחבר כנסת שולח מכתב לשר הביטחון או לשר האוצר, ולא נענה, תפקידו של יושב-ראש הכנסת כממונה על הרשות המחוקקת, כיושב-ראש הרשות המחוקקת, להגיש לו עזרה

מיקי לוי:  זאת ועוד, המכתבים האלה לא נענו על ידי יושב-ראש הכנסת

מיקי לוי:      משכך, הוועדה הזו שהיא הוועדה היחידה שיש בסמכותה להוציא צו הבאה, והתכנסנו כאן הבוקר כדי להצביע על הוצאת צו הבאה למפכ"ל ולמפקד מג"ב

מיקי לוי:      חברים, חברי כנסת יקרים, זה לא פוליטי, יש לנו אחריות

מיקי לוי:  אם יהיו אירועים עוד פעם, והוועדה הזו לא בדקה, זה על ראשינו, על ראשי המצביעים, על ראשי המחליטים, על ראשה של הכנסת

מיקי לוי:  ולכן אני מביא את זה לדיון – אתם יכולים לשאול אותי שאלות – וכמובן, להצבעה

מיקי לוי:  בבקשה, הדיון פתוח

אליהו ברוכי: שני דברים

אליהו ברוכי:  א', חשובה מאוד המעורבות של התוכנית שדיברת עליה, לערב את פלוגות מג"ב בתוך הערים

מיקי לוי: לא, אני לא אחראי על זה

מיקי לוי:  אני נתתי רעיון איך אפשר לפתור את הבעיה

אליהו ברוכי: אני רק רוצה לשאול אותך שאלה, דווקא אתה, בתור מפקד העיר ירושלים

אליהו ברוכי:  איפה התוכנית הזו הייתה בכל? - - -     

מיקי לוי: תאמין לי, בשביל זה צריך לקיים דיון

מיקי לוי:  פלורינה, את יכולה להביא את הביקורת של מבקר המדינה? אני רוצה להראות לך

מיקי לוי:  אין הרבה כרכים כאלה שמבקר המדינה עושה

מיקי לוי:  שלושה שבועות או שבועיים לפני שהייתה רעידת האדמה בטורקיה, הוועדה הזו קיימה דיון בנושא רעידות אדמה וחיזוק מבנים

מיקי לוי:  אף אחד לא ידע למה

מיקי לוי:  אף אחד

מיקי לוי:  אצבע אלוהים

אליהו ברוכי: אם אתה נכנס לאצבע אלוקים, אז אני אגיד לך, הנבואה לא נמסרה לאנשים חכמים היום, אבל זה במאמר מוסגר

ארז מלול: חכם עדיף מנביא

אליהו ברוכי: כן

מיקי לוי: אני אומנם בא מבית דתי ושומר מצוות, אבל אני קטונתי מלהתווכח איתכם בנושאים האלה

מיקי לוי:  אבל למה אני אומר על רעידות אדמה? מכיוון שזו הייתה איזושהי חוברת קטנטנה

תומר רוזנר: ואתמול פורסם הכרך העבה על רעידות אדמה

מיקי לוי: אתמול פורסם הכרך העבה

מיקי לוי:  40 בתי ספר לא עומדים ברעידות אדמה, זה הילדים שלנו

מיקי לוי:  1,680 ומשהו במידי

מיקי לוי:  600,000 בתים שלא נבנו

מיקי לוי:  הממשלה הקודמת שמה 5 מיליארד שקל, כל שנה 100 מיליון לחיזוק; צפת, וקודם כל בקו השבר

מיקי לוי:  ויותר מכך, אמרתי, בואו נקים משרד

מיקי לוי:  זה יותר חשוב

מיקי לוי:  אני מהאופוזיציה, בואו נקים משרד ממשלתי

מיקי לוי:  5 מיליארד שקל זה המון כסף מהתקציב

מיקי לוי:  נמנה משרד, עם מהנדסים, נקים אותו, הוא יותר חשוב ממשרד ההסברה שלא מסביר לנו פנימה שום דבר בכלל, רק עושה צרות

מיקי לוי:      לקחתי אפילו את השרה מאי גולן, שהיא שרה ללא תיק – לא חבל לבזבז את הכסף על הטייטל? אמרתי לה, תלכי לראש הממשלה, תביאי הצעה, הכנתי לה הצעה מסודרת, תרימי את הכפפה, ובוא  נתחיל לעשות את זה

מיקי לוי:  זה לא יעבור עלינו, יום אחד

מיקי לוי:  תקימו משרד

מיקי לוי:  אני אשכנע את כל חבריי להצביע בעד

מיקי לוי:  זה חשוב

מיקי לוי:  בינתיים זה לא מעניין את אף אחד

מיקי לוי:  אבל אני לא אעזוב את זה כי זה הילדים שלנו

מיקי לוי:  יש בתי חולים בצפון בפני סכנות התמוטטות

מיקי לוי:  אם יהיו נפגעים, לאן נפנה אותם?     חלק מבית החולים בצפת בסכנת התמוטטות, טבריה בסכנת התמוטטות, חלק מרמב"ם – בית החולים המרכזי

מיקי לוי:  אני לא מדבר על 40 בתי ספר, אבל למה נכנסתי לזה? כדי להגיד לכם שזה דוח המבקר, ספר על האירועים שהיו שם

מיקי לוי:  תיכף אעביר לכם את רשות הדיבור

מיקי לוי:  כוונת הוועדה, וזה גם לא בסמכותה להגיד לא עשית או כן עשית

מיקי לוי:  כוונתה לדון בנושאים האלה, בדוח מבקר המדינה, בערים המעורבות

מיקי לוי:  יש אש על כרך הספר, ואנחנו יודעים איזו אש הייתה

מיקי לוי:  מה קרה? למה קרה? מה עשו? מה יעשו לעתיד לבוא? זה לא פוליטי, זה בנפשנו

מיקי לוי:  אם מחר יקרה משהו ויצטרכו להעביר דרך ואדי ערה שיירות של טנקים עם מובילים, ואנחנו לא נהיה מוכנים – אני כמעט רוב חיי במדים, לא צריך להגזים, 23 שנים בסך הכול, אבל עם ניסיון; שש שנים בצנחנים, שש שנים ביחידה ללוחמה בטרור, ועוד כהנה וכהנה

מיקי לוי:  הייתי מפקד יהודה ושומרון, ואני יודע דבר וחצי, וזה כרגע על שולחנה של הוועדה

ארז מלול: אדוני היושב-ראש, אמרת שאתה בא מבית דתי, אז אתה יודע, כשמגיעים לדבר חדש מברכים שהחיינו

מיקי לוי: ברוכים הבאים

ארז מלול: בתור חבר כנסת, כבוד הוא לי להיות פעם ראשונה בישיבה לביקורת המדינה, ועדה חשובה מאין כמוה

ארז מלול:  דבר שני, אדוני היושב-ראש, ואתה אחד הבולטים והמדברים מהאופוזיציה, ובאמת יישר כוח, אבל אנחנו רואים ואני רואה באופן אישי שאתה יצאת מהמשטרה אבל המשטרה לא יצאה ממך

ארז מלול:  היינו בליל שלישי בדיונים עד אור הבוקר ולאחר מכן, וכבוד היושב-ראש מדבר על המשטרה, פעם ראשונה, פעם שנייה, פעם שלישית

ארז מלול:  בשבוע שעבר, בן גביר, משטרה, משטרה

ארז מלול:  זה נראה ומרגישים כאילו אתה מופעל על ידי נציבים

ארז מלול:  אני לא יודע את זה

ארז מלול:  זה רק נראה וככה מדברים, כאילו מישהו מפעיל אותך פה, הנציבים, כדי לעזור להם, כדי להתפטר מהמפכ"ל, כדי להיכנס בשר

ארז מלול:  אין לי מושג

ארז מלול:      כשאתה מביא צו הבאה – הבן-אדם שמקבל את זה רוצה מינימום שזה יהיה בנפש חפצה, בתום לב, באמת לא בשביל התנגחות

ארז מלול:  אני לא עורך דין שלהם ולא דיברתי איתם, לא עם השר ולא עם המפכ"ל, למרות ששניהם עושים עבודת קודש, לדעתי, עם כל המצב, אבל כשהם מרגישים שזה בא לא ברקע מקצועי אלא ברקע אישי, אז זו התשובה שהם נותנים

מיקי לוי: אני רוצה להשיב לך

ארז מלול: ודאי, ודאי

ארז מלול:  אתמול הייתי באירוע של משפחה שכבודו מכיר, לא משנה השם, חתונה, אחת המשפחות הידועות בירושלים, ואמרו לי, במקרה, עדיין לא ידעתי שאני משתתף בדיון – מה מיקי רוצה מהמשטרה? שיעזוב אותם, שייתן להם לעבוד

ארז מלול:  אחרי זה בארבע עיניים אני אגיד לך את המשפחות, אתה תבין מי הם

ארז מלול:  האם כבודו עשה צו הבאה בתקופה הזאת מאז כהונתו למישהו אחר?     

מיקי לוי: מה זה רלוונטי?     

ארז מלול: סתם, זה מעניין

מיקי לוי: תן לי לענות לך

אליהו ברוכי: רק תוספת: כמה צווי הבאה הוצאו?     

מיקי לוי: אחד

ארז מלול: זה מה ששאלתי

ארז מלול:  זו סתם שאלה של סקרנות

מיקי לוי: קודם כל, אני לא נגד המשטרה

מיקי לוי:  אני בעד המשטרה

מיקי לוי:  אתה לא בטלוויזיה, אבל במוצאי שבת הייתי - - -     

אליהו ברוכי: אתה מדבר על המשטרה שמכילה את ההפגנות בבוקר בתל אביב ובערב מכסחת חרדים? על המשטרה הזאת אתה מדבר?     

מיקי לוי: אני בעד המשטרה

מיקי לוי:  אני בעד המשטרה ואותי אל תבקר, כי כשהייתי מפקד מחוז ירושלים לא היה מישהו שהיה בקשר טוב יותר עם העדה החרדית

מיקי לוי:  אותי אל תבקר

מיקי לוי:  לא היה מפקד מחוז שכל שלושה חודשים נפגש עם הבד"ץ

מיקי לוי:  לא היה אחד כזה

ארז מלול: מסכים

ארז מלול:  לעומת המפקדים האחרים, הוא היה צדיק בסדום

מיקי לוי: תקשיב, אתה חדש

מיקי לוי:  אני הכנסתי ניידת, מכונית חבלה, כשאני הולך בראש, כשלפני כן גוי של שבת נשלח על ידי לראש העדה החרדית ואומר, לא לזרוק אבנים, יש מכונית תופת, אני בראש עם מדים, בשבת, מוציא מכונית תופת ומפרק מכונית תופת מאמצע מאה שערים

מיקי לוי:  אצלי לא היו הפגנות חרדים

מיקי לוי:  אפילו לא אחת

מיקי לוי:  אז תאמין לי, אני מומחה לא קטן

אליהו ברוכי: אני רוצה לחדד משהו אחד

מיקי לוי: אמרת, אתה בעד

מיקי לוי:  מה זה רלוונטי?     

אליהו ברוכי: אם דיברנו על מקורות, אז המשפט: אלמלא מוראה של מלכות, איש את רעהו חיים בלעו, זה משפט חריף מאוד שנאמר, ובינינו, המלכות זה גם משטרה

אליהו ברוכי:  למשטרה יש ודאי מקום, חוק וסדר זה אל"ף-בי"ת בכל חברה

אליהו ברוכי:  אבל עדיין, כשאתה אומר לי שאתה בעד המשטרה, אני שואל אם אתה בעד המשטרה שמכילה את ההפגנות בנתיבי איילון - - -     

מיקי לוי: אתה רוצה לקיים דיון על זה? בוא נקיים, אבל זה לא על הפרק כרגע

מיקי לוי:  על הפרק, האם אתם לוקחים אחריות על עצמכם לדון בביקורת מבקר המדינה? זה לא פוליטי, הכנסת מחויבת לעשות את זה

אליהו ברוכי: רק שאלה קטנה

אליהו ברוכי:  למה אני כח"כ לא קיבלתי את ספר הביקורת הזה?     

מיקי לוי: אתה צריך לקבל אותו

מיקי לוי:  זה מפורסם

פלורינה הלמן לוין: זה מפורסם פומבית

אליהו ברוכי: למה אני לא מקבל את זה לפני דיון בוועדה?     

מיקי לוי: זה מפורסם

מיקי לוי:  זה מפורסם

אליהו ברוכי: מה פירוש, זה מפורסם? למה מבקר המדינה לא העביר לנו את זה?     

מיקי לוי: מבקר המדינה לא אמור להעביר

תומר רוזנר: לא, לא

תומר רוזנר:  הוא מניח על שולחן הכנסת

מיקי לוי: הוא מניח את זה על שולחן הכנסת, ואתה יכול ללכת ולקחת

מיקי לוי:  אף אחד לא הביא לי את זה כשאני הייתי ח"כ רגיל

מיקי לוי:  אלה כללי הבית

מיקי לוי:  אתה רוצה לשנות אותם? תשנה אותם, לך ליושב-ראש הכנסת ותשנה אותם

מיכל שיר סגמן: מה הסיפור? תבקש מהיועצים שלך והם יביאו לך

פלורינה הלמן לוין: הדוח פורסם כשעוד לא הייתה ועדה לביקורת המדינה, עוד לא הוקמנו אז

מיקי לוי: הוועדה לביקורת המדינה לא הוקמה שנתיים

ארז מלול: אתה רוצה ללמוד אותה קודם ואז להחליט?     

אליהו ברוכי: כן, בוודאי

ארז מלול: יכול להיות, זה רעיון

מיקי לוי: ולכן אני אומר לכם, זה בנפשנו

מיקי לוי:  אני מבין למה שלחו אתכם, ואתם צריכים לקבל אחריות ואתם צריכים לקבל החלטה

מיקי לוי:  זה לא פוליטי, זה מקצועי לחלוטין

מיקי לוי:  מחר, אם לא תהיה הכנה ומוכנות של משטרת ישראל ושל כוחות הביטחון, שאנחנו מחויבים לבדוק אותם, וחלילה, יקרה משהו בצפון ושיירות טנקים יעברו דרך ואדי ערה - - -     

ארז מלול: נראה לך שהמפכ"ל לא קרא? - - -     

מיקי לוי: מה זה רלוונטי?     

ארז מלול: היועץ המשפטי, מבקר המשטרה - - -     

מיקי לוי: מה זה אכפת לי? הוועדה מחויבת על פי חוק – תבוא ותדווח לנו הרשות המבצעת - - -     

מיכל שיר סגמן: אגב, הוא שואל כאן שאלה טובה

מיכל שיר סגמן:  על זה אנחנו דנים פה בוועדה

מיכל שיר סגמן:  לשם כך התכנסנו, כי אם לא, אז ההשלכות של זה הרבה יותר חמורות

מיכל שיר סגמן:  אתה מוכן להמר על זה? זה פיקוח נפש

מיקי לוי: מידיעה, המפכ"ל קיבל, הקצינים המקצועיים, כל אחד עבר על הקטע שלו, על המודיעין, על הלוגיסטיקה, על האג"מ, על ההיערכות

מיקי לוי:  סתם לדוגמה, אני רוצה שיגייסו אנשים ולא ייקחו אותם למחסני החירום של המשטרה לבזבז יום שלם

מיקי לוי:  אני רוצה שהפלוגה תתגייס, לדוגמה, בלוד, והמחסן שלה יהיה בלוד, ותוך שעתיים כל הלוחמים בחוץ

מיקי לוי:      אני מחויב, הכנסת מחויבת, הוועדה לביקורת המדינה מחויבת לקיים דיון בנושא הזה

מיקי לוי:  היא מחויבת

מיקי לוי:  ולכן אני אומר לכם, אנחנו חייבים להביא הנה – דווחו לנו מה קרה, איך קרה, זו מהותה של הכנסת

מיקי לוי:  הרשות המחוקקת מחויבת לבקר את הרשות המבצעת

מיקי לוי:  הרשות המבצעת היא לא הממשלה, היא הזרועות שלה, היא צה"ל, היא משטרה, היא שירות בתי-הסוהר, היא רשות המסים

מיקי לוי:  הוועדה הזו דנה גם בנושא רשות המסים – האם הגבייה הייתה טובה? האם הגבייה לא טובה? כמה עובדים? כמה לא עובדים? וכולי

מיקי לוי:      תומר, אתה רוצה להגיד משהו? היועץ המשפטי, בבקשה

תומר רוזנר: בוקר טוב

תומר רוזנר:  אני רק אסקור את המצב המשפטי בעניין הזה

תומר רוזנר:  כפי שאמר יושב-ראש הוועדה, הוועדה מחויבת לקיים דיונים בדוחות מבקר המדינה, ולצורך כך, היא מוסמכת, גם על פי תקנון הכנסת, גם על פי חוק יסוד: הממשלה, וגם על פי חוק מבקר המדינה, לזמן את נושאי המשרה ובעלי התפקידים שמבוקרים בדוחות מתוך ההכרה בחשיבות, והפרת החובה הזאת היא גם עבירה משמעתית וגם מחויבת בדיווח לשר הנוגע בדבר

תומר רוזנר:      כפי שאני מבין, במקרה הספציפי הזה הוועדה ניסתה לא מעט פעמים – ותתקן אותי מנהלת הוועדה אם זה לא נכון – לתאם מועד מוסכם עם - - -     

ארז מלול: סליחה, היועץ המשפטי, על הבורות – אין נוהל שתגובתכם לפני צו הבאה? מה אתם מגיבים?     

מיקי לוי: מה אתה עושה יותר? - - -     

ארז מלול: לא, לא

ארז מלול:  תגובתכם בכתב

ארז מלול:  אתם עסוקים, כל ביטחון המדינה וההפגנות והכול על הראש – מה התקנון אומר?     

מיקי לוי: התקנון אומר, קיום הוועדה, דיון בוועדה

מיקי לוי:  לא זאת, ועוד, אם אני לא מסיים את זה - - -     

ארז מלול: מה התייחסותכם? - - -     

מיקי לוי: אני לא רוצה מכתבים ואני רוצה לשמוע את המפכ"ל

מיקי לוי:  מכתב לא יכול להקיף את כל מה שיש פה, ויש לי שאלות

מיקי לוי:  אם הוא יכול להגיד לי, היה מודיעין, אבל המודיעין - - -     

ארז מלול: אה, וכשהוא יבוא, אז בשעתיים הוא יוכל? - - -     

מיקי לוי: לא

מיקי לוי:  אולי שמונה שעות?     

ארז מלול: שמונה שעות גם לא יכול להקיף - - -     

מיקי לוי: לא, לא יכול

מיקי לוי:  אני רוצה שהוא יאמר לי, שמע, היה חסר מודיעין

ארז מלול: אז תתחילו את הפינג-פונג

מיקי לוי: שיבוא

ארז מלול: קודם כל, תגובתכם בכתב - - -     

מיקי לוי: לא

ארז מלול: היועץ המשפטי, בהליך משפטי יש התראה לפני הגשת תביעה

תומר רוזנר: לא

תומר רוזנר:  אנחנו לא בהליך משפטי כאן

ארז מלול: זה מטאפורי, כי אין הליך משפטי

תומר רוזנר: חלילה, זה ממש לא הכיוון

מיקי לוי: עכשיו חה"כ משה רוט בא

מיקי לוי:  חבל שלא שמעת את כל ההחלטה שלי

מיקי לוי:  הרי שלחו אותך להרים יד בצורה כזו או אחרת, וזה חבל, כי לא שמעת את הכול, ואנחנו לוקחים הכול על אחריותנו, מה שיקרה פה

משה שמעון רוט: יש פה עניין של יעילות

תומר רוזנר: אני רק אשלים

מיקי לוי: כן

מיקי לוי:  בבקשה, תומר

תומר רוזנר: תפקידה של הוועדה הוא לקיים את הפיקוח על הממשלה על יישום דוחות מבקר המדינה

תומר רוזנר:  הכלי המרכזי של הוועדה בעניין הזה הוא קיום הדיונים

תומר רוזנר:  לכן ניתנה לה סמכות מפורשת בחוק לזמן את נושאי המשרה הנוגעים בדבר, שמבוקרים בדוחות, ולקיים איתם דיון, לשאול שאלות, לבקש הבהרות וכולי

תומר רוזנר:  לא מדובר בהליך שיפוטי ולא מעין שיפוטי

תומר רוזנר:  מדובר בהליך פיקוח פרלמנטרי, וההליך מתנהל כך מאז שהוועדה הזאת קיימת, משנות ה-70 – לאחר שמתפרסם דוח, הוועדה קובעת את מועד הדיון והגופים המבוקרים באים ומספרים מה הם עשו ליישום המלצות המבקר או אם החליטו שלא ליישם אותן, למה הם החליטו שלא ליישם אותן, וכולי

תומר רוזנר:  זה התפקיד והכלי המרכזי של הוועדה בפיקוח פרלמנטרי על הגופים המבוקרים

תומר רוזנר:      לפי מה שאני מבין במקרה הזה, נעשה מאמץ ניכר לתאם את מועד הדיון עם המפקח הכללי ועם מפקד משמר הגבול, שלא צלח

תומר רוזנר:  ולכן במקרה הזה, מתקיימים התנאים המוקדמים שהוועדה יכולה לזמן אותו בזימון שסירוב לו משמעותו עבירה פלילית

משה שמעון רוט: אבל תסביר, למה יש להם התנגדות להגיע? למה שתהיה להם התנגדות?     

מיקי לוי: לפחות היית בא מהתחלה, מכבד אותי

מיקי לוי:  שלחו אותך

בועז ביסמוט: תחשוב על חצי הכוס המלאה

בועז ביסמוט:  אני לא מבקש ממך להתחיל מחדש

מיקי לוי: מה?     

בועז ביסמוט: אני לא מבקש ממך להתחיל עוד פעם

בועז ביסמוט:  הכול טוב

מיקי לוי: אתה לא יודע במה מדובר, בועז

בועז ביסמוט: ככה אתה מארח חברי כנסת בוועדה שלך?     

מיקי לוי: חס וחלילה

מיקי לוי:  ברוך הבא

בועז ביסמוט: תודה רבה

מיקי לוי: לא שמעת את כל ההקדמה שלי

מיקי לוי:  זה יהיה חבל

תומר רוזנר: אני אדגיש שלפני מספר ימים נשלח מכתב בעקבות תופעה שהולכת ומתרחבת בימים אלה, של נציגי ממשלה שלא מתייצבים בוועדות בכלל ובוועדה הזאת בפרט

תומר רוזנר:  נשלח מכתב של היועצת המשפטית לכנסת – אני מקווה שאדוני קיבל אותו – ליושבי-ראש הוועדות ולפונים, שמדגיש את החשיבות של הופעת נציגי הממשלה בפני הכנסת כדי שתוכל לקיים את תפקידה, ואת החומרה שבה יש לראות הימנעות של נציגי ממשלה או נציגים - - -     

מיקי לוי: חה"כ סעדה, בבקשה – היועץ המשפטי מדבר על מכתב נוסף

משה סעדה: חשבתי שאתה רוצה להגיד לי בוקר טוב

מיקי לוי: אתה יודע, נהוג שמי שנכנס הוא אשר אומר בוקר טוב

משה סעדה: אה, כן?     

מיקי לוי: וחוץ מזה, איחרת

מיקי לוי:  אני אמרתי להם בוקר טוב

משה סעדה: לא איחרתי

משה סעדה:  הייתי בוועדת הכנסת

מיקי לוי: אז עזוב, מה התירוצים

מיקי לוי:  הם הגיעו בזמן, אמרתי להם, ברוכים הבאים, אני שמח שאתם פה

תומר רוזנר: אסיים בשני דברים

תומר רוזנר:  האחד הוא שצריך לראות בחומרה את העובדה שגופים מבוקרים אינם מתייצבים בפני הוועדה ובכך עלולים לסכל את עבודתה לחלוטין, וזה יפגע בפיקוח הפרלמנטרי של הוועדה על עבודת הממשלה

תומר רוזנר:  והדבר השני הוא לגבי החלטה שאתם אמורים להצביע עליה

תומר רוזנר:  החוק קובע שלצורך קבלת החלטה כזו נדרש רוב של חברי הוועדה שיתמכו בהוצאת הזימון המחייב, כך שאם לא יהיה רוב כזה, הוועדה לא תוכל להוציא צו או מה שמכונה צו הבאה

משה שמעון רוט: סליחה, קודם  כל, עוד פעם בוקר טוב

מיקי לוי: בוקר אור

משה שמעון רוט: בוקר טוב לכל אלה שנכנסו במאוחר

משה שמעון רוט:  אם לא יהיה צו הבאה, מה יהיה הצעד הבא של הוועדה?     

מיקי לוי: על ראשינו תהיה אי ביקורת ואם יקרה משהו – על ראשינו ואנחנו לא נקיים את תפקידנו

מיקי לוי:  מכיוון שזו ביקורת עבת-כרס, והאירועים היו לא בעיר אחת, לא בשתיים, זה הקיף את כל המדינה, צריך לקיים כאן דיונים לא שעה ולא שעתיים

מיקי לוי:  זה דיון כבד מאוד, כבד מאוד-מאוד

מיקי לוי:  ולכן אני לא יכול להסתפק במכתב

מיקי לוי:  זה לא כמו שמישהו לא הגיע – תשלח לי

תומר רוזנר: הוועדה לא נוהגת ככה

מיקי לוי: וגם הוועדה לא נוהגת כך

מיקי לוי:      חה"כ ביסמוט וחה"כ סעדה, אני מבקש לחזור עבורכם

מיקי לוי:  הוועדה ביקשה לקיים דיון בנושא ערים מעורבות וביקורת שהוציא מבקר המדינה

מיקי לוי:  ברוכה הבאה

מיקי לוי:  אני שמח שהליכוד שלח את כל התותחים

בועז ביסמוט: אני מאוד אוהב את היחס האישי שאנחנו מקבלים פה

בועז ביסמוט:  אנחנו נבוא כל יום

מיקי לוי: אתה רואה, חה"כ ביסמוט, אצלי תמיד יחס אישי

מיכל שיר סגמן: אדוני היושב-ראש, הם פשוט לא הגיעו לוועדות במשך שנתיים והם בכלל לא הקימו את הוועדה לביקורת המדינה, אז עכשיו להגיע - - - הם מתרגשים מהאירוע, אז הם שולחים את כולם

משה סעדה: לא, הבנתי שהוא היה נותן את היחס האישי לדודי אמסלם, אז עכשיו הוא נותן גם לנו

משה סעדה:  אנחנו מאוד נרגשים

מיקי לוי: חה"כ סעדה, אני חושב שתיקח את הדברים האלה בחזרה

משה סעדה: למה?     

מיקי לוי: לך תעבור על כל הצילומים

משה סעדה: אני הבנתי שנתת לו יחס אישי

מיקי לוי: לך תעבור על כל הצילומים

משה סעדה: אני יודע ממנו שנתת לו יחס – לא אמרתי יחס שלילי או חיובי, אמרתי יחס אישי

מיקי לוי: הבנתי אותך

משה סעדה: גם אני הבנתי אותך

משה סעדה:  גם אני יודע

מיקי לוי: אוקיי

מיקי לוי:  הבנתי

מיקי לוי:      חה"כ ביסמוט, אני מבקש את תשומת ליבך

מיקי לוי:  אני מבקש מכל אלה שנמצאים – בבקשה, אדוני, שב, בבקשה

מיקי לוי:  אל תפריע לי

מיקי לוי:  תודה

מיקי לוי:      הוועדה לביקורת המדינה מחויבת, על פי חוק, לדון בכל דוחות מבקר המדינה

מיקי לוי:  אחד הדוחות הקשים יותר בביקורות המדינה – ואני דן כבר חודשיים וחצי, לרוב אני דן פה לבד – ומזה חודשיים וחצי הוועדה מנסה בכל דרך לזמן את המפכ"ל ואת מפקד משמר הגבול כדי לדון באירועים החמורים שהיו

מיקי לוי:  מי שלוחץ על הוועדה הם ראשי ערים שהם משויכים לליכוד, זה היה בערים שלהם

מיקי לוי:      בתחילת הדרך אפילו הצעתי למשטרה תוכנית

מיקי לוי:  חברי הכנסת שמעו אותה לפני שאתם הגעתם, ואמרתי, קחו שלוש פלוגות מג"ב במילואים, תשייכו אותה לעיר אחת, המשטרה עשתה את זה הרבה יותר גדול, מפקד פלוגה יבוא לשלושה ימי אימון, העיר תחולק לשלוש או לארבע, יכיר את מובילי הדעה בשטח שלו, את הרחובות בשטח שלו, את המתנ"סים בשטח שלו, את המסגד בשטח שלו, את בית הכנסת בשטח שלו, יכיר את האנשים העובדים – ואם יהיה אירוע וגם יעשה מילואים ונוכחות בשטח עצמו

מיקי לוי:  אם יהיה אירוע, הוא יוכל לבוא ישר ולהתחיל לעבוד

מיקי לוי:  יותר מכך, את מחסני החירום של אותה פלוגה הצעתי להקים באותה עיר, באותו מקום, כדי  לחסוך זמן

מיקי לוי:      מזה חודשיים וחצי הוועדה מנסה לזמן את המפכ"ל ואת השר, לקיים דיון מהותי, מה קרה, איך קרה, היה מודיעין, לא היה מודיעין, יש היערכות, מה ההיערכות לעתיד

מיקי לוי:  אם לצורך העניין יצטרכו מחר מובילי טנקים לעבור בוואדי ערה ולא תהיה היערכות נכונה, זה על הראש שלנו

מיקי לוי:  ולכן אני אומר לכם, כל מה שביקשתי, וזה לא פוליטי ואל תהפכו את זה לפוליטי – הוועדה מחויבת לדון בדוח המבקר של שומר חומות

מיקי לוי:  יש כאן חמישה מכתבים, פניות, ונשלחו מיילים לשר, עם אפשרויות לכל מיני תאריכים, רק שיבוא לדיון

מיקי לוי:  לא ביקשתי שהשר יבוא, זה לא היה בתקופתו של השר

מיקי לוי:  ולכן הדיון הוא דיון מקצועי, מהותי, הוא לא פוליטי, לא צריך להפוך כל דבר לפוליטי

מיקי לוי:      שלחתי גם שני מכתבים מפורטים שמונחים כאן ליושב-ראש הכנסת, שבהם אני מבקש את הסיוע שלו

מיקי לוי:  בתפקידי הקודם, לא הייתי מעז לא לענות לחבר כנסת כשמשרד החקלאות לא השיב על פנייה שלו ולא לתת לו סיוע

מיקי לוי: כל פעם אני אתחיל מחדש, טלי?     

טלי גוטליב: לא, הכול בסדר

טלי גוטליב:  המזכירה שלי פה

טלי גוטליב:  כולם שומרים לנו על האינטרסים

מיקי לוי: האינטרסים האלה

מיקי לוי:      ולכן, לא נותרה בידי ברירה, למרות כל הניסיונות וההשתדלויות, גם אצל יושב-ראש הכנסת – שתי פניות, חמש פניות למשרד לביטחון פנים, לשר

מיקי לוי:  הוא אמר, אבל אני רוצה לבוא, אמרתי, תבוא, למרות שזה לא בזמנך, אף אחד לא אומר לך לא לבוא, אני לא יכול להגיד לך לא לבוא, אבל לא יכול להיות שעל פי חוק, הוועדה הזו לביקורת המדינה לא  תדון בדוח מבקר המדינה

מיקי לוי:  אם אנחנו לא נדון, ואתם תכשילו את זה פוליטית, זה בסדר, כל אחד מאיתנו ייקח את האחריות

מיקי לוי:  בבקשה, אם מישהו רוצה להגיד משהו

מיקי לוי:  חה"כ חילי טרופר, בבקשה

חילי טרופר: רציתי לשאול, למה מי שמתנגד מתנגד?     

טלי גוטליב: מה, להזמין את המפכ"ל, חילי?     

חילי טרופר: כן

טלי גוטליב: מה אתה צריך פה את המפכ"ל? מה, אתה מסתלבט?     

חילי טרופר: למה?     

טלי גוטליב: עכשיו ברצינות

טלי גוטליב:  אתה מרשה לי להיות דוגרית?     

חילי טרופר: כן, אבל בנחת

טלי גוטליב: אני תמיד בנחת

טלי גוטליב:  אני בשיא הנחת שלי

חילי טרופר: יחסית אלייך, כן

טלי גוטליב: אז אני בנחת שלי

חילי טרופר: תנסי עוד קצת

טלי גוטליב: אפשר להיות בנחת כמוך ולומר דברים מאוד משונים, ואפשר להיות נוקב כמוני ולומר דברים רגילים ולגמרי סטנדרטיים

טלי גוטליב:      עכשיו אני אומרת בשיא הרצינות – אנחנו לא צריכים פה את המפכ"ל בשום צורה שהיא, גם לא על הדוח הזה, פרובוקציה,  ואני מאוד מכבדת את היו"ר, ואני עדיין אומרת לך, אין בו צורך, שנינו מבינים את זה, כולנו מבינים את זה, אני לא צריכה פה את המפכ"ל כדי לעורר פרובוקציה

טלי גוטליב:  תגיד לי שאלה אחת, אחת, מדוח המבקר, שאתה רוצה לשאול את המפכ"ל באופן אישי, תן לי אחת כזו

מיקי לוי: מדוע איחרו שלושה ימים ולא הגיבו כוחות? תגידי לי

טלי גוטליב: ואת זה אתה רוצה לשאול פה?     

מיקי לוי: בוודאי

מיקי לוי:  הוא היה מפקד האירוע

מיקי לוי:  הוא היה מפקד האירוע ויש לו אחריות שילוחית, טלי

טלי גוטליב: לא, אין לו אחריות שילוחית

מיקי לוי: אל תבלבלי את המוח

מיקי לוי:  זה נהדר שאני יכול להגיד שהמפכ"ל לא אחראי על מה שקרה, כמו שאני יכול להגיד שרמטכ"ל לא אחראי על מה שקורה

טלי גוטליב: לפני שאתה שואל את המפכ"ל, העברת לו שאלות כתובות לפני שאתה רוצה להביא אותו בכוח?     

מיקי לוי: הדוח מונח על שולחנו מזה כמעט עשרה חודשים

טלי גוטליב: מיקי, אני חברה בוועדה הזו רק חודשיים

מיקי לוי: וחצי

טלי גוטליב: נכון

טלי גוטליב:  אם אנחנו רוצים להיות רציניים ולא פרובוקטיביים - - -     

חילי טרופר: רגע, היושב-ראש, אני יכול לסיים?     

טלי גוטליב: אם אנחנו רוצים להיות רציניים ולא פרובוקטיביים - - -     

מיקי לוי: זה ממש לא פוליטי ולא פרובוקטיבי

מיקי לוי:  אל תיקחו את זה לשם

טלי גוטליב: בדיוק

טלי גוטליב:  אבל אתה יודע שאני לא, נכון? הרי אתה רואה אותי בוועדות משנה

מיקי לוי: עצם השאלה שלך, באמת, כאיש מקצוע אני אומר לך, אם לא הייתי שם - - -     

טלי גוטליב: אדוני היו"ר, להזמין בכוח זה נראה לי משונה

מיקי לוי: איזה כוח? טלי, איזה כוח? את לא היית פה

מיקי לוי:  אבל תקשיבי, חמש פניות – חמש פניות – איזה תאריך שאתם רוצים, לא נענינו אפילו, הרשות המחוקקת שאחראית על ביצוע של הרשות המבצעת

טלי גוטליב: יופי

טלי גוטליב:  למי שלחנו את זה?     

מיקי לוי: לשר

מיקי לוי:  לא למפכ"ל

טלי גוטליב: אז אני לא רוצה - - - אתה רוצה שאני אצביע על הזמנה של המפכ"ל?     

משה סעדה: מה אתה רוצה, מיקי? מה אתה רוצה?     

מיקי לוי: אני רוצה לקיים דיון מהותי

מיקי לוי:  אני מחויב לקיים דיון מהותי

טלי גוטליב: אז בואו נזמין את הדיון בצורה רצינית את המפכ"ל, לא דרך השר

טלי גוטליב:  אני לא אזמין בכוח

טלי גוטליב:  מתי הוצאתם לו הזמנה?     

תומר רוזנר: לא, לא

תומר רוזנר:  גברתי, גברתי, לפי התקנון - - -     

טלי גוטליב: למה אתה חייב לפנות לשר?     

מיקי לוי: אבל תומר, היועץ המשפטי, רוצה להגיד - - -     

טלי גוטליב: למה? מכוח מה?     

מיקי לוי: שקט, שקט

טלי גוטליב: מכוח מה? אדוני היו"ר, למה אי אפשר לפנות ישירות לזימון מפכ"ל וצריך לפנות דרך השר?     

תומר רוזנר: זה הנוהל

מיקי לוי: זה הנוהל

טלי גוטליב: מה זה - - - נוהל?     

מיקי לוי: את רוצה לשנות? זה תקנון הכנסת

טלי גוטליב: אבל איפה זה כתוב בתקנון הכנסת?     

מיקי לוי: אבל זה תקנון הכנסת, זה כתוב

קריאה: אה, הבעיה שלך עכשיו זה הפרוצדורה?     

טלי גוטליב: תזמין את המפכ"ל, המפכ"ל יגיע

מיקי לוי: טלי, אל תשתלטי לי על הדיון

מיקי לוי:  חה"כ חילי טרופר, אני מבקש את רשותך – בבקשה, תומר

תומר רוזנר: אני רק אומר, תקנון הכנסת קובע במפורש שכאשר מבקשים לזמן נושא משרה - - -     

משה סעדה: בצו הבאה?     

תומר רוזנר: לא בצו הבאה

תומר רוזנר:  בזימון רגיל, זימון שגרתי – הזימון נעשה באמצעות השר הנוגע לדבר

טלי גוטליב: הבנתי

טלי גוטליב:  ומה השר הגיב? למה הוא לא הזמין את המפכ"ל? יש תשובות שצריך לתת

מיקי לוי: הוא לא הגיב אפילו

טלי גוטליב: אז יפה

טלי גוטליב:  אז לפני שאנחנו מביאים מישהו בכוח, אנחנו נדאג לזמן - - -     

מיקי לוי: תגידי לי, חמש פניות - - -     

טלי גוטליב: אני אפנה לשר

מיקי לוי: תקשיבי, טלי

מיקי לוי:  שתי פניות ליושב-ראש הכנסת

מיקי לוי:  גם אם אני לא יושב-ראש ועדה – כשחבר כנסת היה אומר לי שהוא לא קיבל תשובה ממשרד החקלאות, אני הייתי מייצג אותו בפני משרד החקלאות

מיקי לוי:  אבל פה אפילו תשובה אין

טלי גוטליב: אני אפנה לשר, ואני אשאל את השר לפני שמצביעים על דבר כזה

טלי גוטליב:  בעיניי, זה לא מכבד

מיקי לוי: את יודעת מה? אני מקבל את זה

מיקי לוי:  אני דוחה את הדיון הזה עד ליום שני

מירב בן ארי: לא, לא

מירב בן ארי:  למה? למה?     

מיקי לוי: כי הם יצביעו נגד

טלי גוטליב: אנחנו נצביע נגד

טלי גוטליב:  יש לנו פה רוב

מיקי לוי: שלחו אותם להצביע

מירב בן ארי: הוא לא מוכן לשלוח את המפכ"ל

מיקי לוי: מירב, מירב, שנייה

מיקי לוי:  מירב, יש כאן חברי כנסת שלא היו פה אף פעם

מיקי לוי:  שלחו אותם להצביע נגד

מירב בן ארי: אז תן לי לעזור לך

מיקי לוי: רגע, אני אסביר

מיקי לוי:  למרות שזה לא פוליטי, למרות שזה לא פוליטי

מירב בן ארי: אז תן לי לעזור לך

מירב בן ארי:  שנייה, שנייה

מירב בן ארי:  זה מדהים אותי

מיקי לוי: רק שנייה

מיקי לוי:  חה"כ מירב, זכות הדיבור הייתה של חילי טרופר

מיקי לוי:  אני מתנצל

חילי טרופר: אני רק רוצה להגיד לכם משהו

חילי טרופר:  האמת היא שהיחיד בחדר שאמור לדאוג מזה זה אני, כי אני הייתי אז שר והייתי בקבינט באותם ימים של שומר חומות

קריאה: היית שר?     

חילי טרופר: כן, והייתי בקבינט גם

חילי טרופר:  אני זוכר את הימים האלה מצוין, כולל את הכשלים שהיו בכל הרבדים - - -     

משה סעדה: ראו אותם

משה סעדה:  כולנו ראינו את הכשלים

חילי טרופר: רגע, שנייה

חילי טרופר:  לכן אני באמת מבקש מכם, נראה לי שגם אתם נבוכים ואתם מגינים באוטומט על בקשה סופר-לגיטימית

חילי טרופר:  אתם מדברים הרבה על הכוח של הכנסת - - -     

משה סעדה: אבל למה צו הבאה?     

חילי טרופר: רגע, משה

חילי טרופר:  הינה, אני אגיד לך למה

משה סעדה: צו הבאה מתקשר לי למעצר

חילי טרופר: רגע, רגע

חילי טרופר:  שנייה

טלי גוטליב: אתם רוצים לתת לי חמש דקות רגע? אפשר רגע?     

מירב בן ארי: לכי לעשר

קריאות: - - -     

חילי טרופר: רק נעשה סדר איך זה קרה

חילי טרופר:  היושב-ראש פנה בדרך המקובלת, על פי הפרוצדורה, לא פעם, לא פעמיים, לא שלוש ולא ארבע

חילי טרופר:  הוא פנה חמש פעמים

מיקי לוי: שבע פעמים

חילי טרופר: לא היה שום ניסיון לעשות פה סיבוב על אף אחד

חילי טרופר:  זה אולי הנושא הכי חמור שהיה פה בשנים האחרונות

חילי טרופר:  היה דוח של ביקורת המדינה, אגב, לפני הממשלה הזו, זה לא קואליציה או אופוזיציה

חילי טרופר:  רצו לקיים דיון ענייני על מה שעלה שם, הזמינו את המפכ"ל בדרך המקובלת כמה פעמים, השר אפילו לא ענה והוא לא השאיר לנו ברירה

חילי טרופר:  אם יש לכם דרך להביא אותו בלי להביך, בלי צו הבאה, בלי הקונוטציות – בשמחה, אבל דרך המלך פשוט לא הולכת

חילי טרופר:  למה להגן על זה?     

משה סעדה: אנחנו מנסים לברר את זה

משה סעדה:  אנחנו לא מגינים, אנחנו מבררים את העובדות כי מוזר לי שהשר לא עונה

מירב בן ארי: הכנסת הזאת היא הסמרטוט של הממשלה, זה ברור, אין שאלה

מירב בן ארי:  ממה נפשך? אני הייתי יו"ר הוועדה לביטחון פנים, כשעוד לא הייתה הוועדה לביטחון לאומי, וכל חודש או חודש וחצי, כשהיו דיונים - - - הגיע המפכ"ל, לא הרבה, אבל הגיע

מירב בן ארי:  הינה, בבקשה, הבאתי לכם דיון בוועדה לבט"פ, מוגש ממפקד מג"ב על סיכום שומר חומות

מירב בן ארי:  לפחות אצלי היו שלושה או ארבעה דיונים, הבאתי גם הוכחה כדי שתראו שהם הכינו, הכול מוכן

מירב בן ארי:  מה כואב לכם? תנו למפכ"ל להגיע

משה סעדה: הבעיה היא בצו הבאה

מירב בן ארי: לא, תן לי לסיים כי בכנסת אני מבינה יותר ממך

מיקי לוי: אבל הוא לא בא

משה סעדה: מירב, מירב, לא מדברים ככה

משה סעדה:  אני לא מדבר אלייך ככה

מירב בן ארי: די כבר עם ה"לא מדברים" הזה

מירב בן ארי:  מי ישמע מה אמרתי

בועז ביסמוט: עם כל הכבוד, את לא יכולה לדבר ככה

מירב בן ארי: אני אגיד מה שאני רוצה

מירב בן ארי:  אני גם לא שואלת אותך

מירב בן ארי:  עוד אחד

בועז ביסמוט: לא

בועז ביסמוט:  תסלחי לי, עם כל הכבוד, את לא תדברי ככה

קריאות: - - -     

ארז מלול: מה זה המילים האלה? מה זו הבריונות הזאת?     

בועז ביסמוט: רגע, שנייה אחת

בועז ביסמוט:  אני אענה לה

בועז ביסמוט:  מה שהיה סמרטוט - - -     

מירב בן ארי: סליחה, אל תפריע לי

בועז ביסמוט: לא

בועז ביסמוט:  את לא יכולה להגיד את זה

מירב בן ארי: מה קרה? מה אמרתי? - - -     

ארז מלול: מה זה סמרטוטים? עשית אותי סמרטוט?     

מירב בן ארי: - - - שב בשקט - - -     

קריאות: - - -     

בועז ביסמוט: מה זה סמרטוט? הכנסת הייתה סמרטוט בהסכמי לבנון

בועז ביסמוט:  אז התייחסתם לכנסת כסמרטוט

בועז ביסמוט:  בהסכמי לבנון התייחסתם לכנסת כסמרטוט

ארז מלול: - - -     

מירב בן ארי: ברור שאני אגיד, כי אתם כאילו כמו חבורה של סמרטוטים

בועז ביסמוט: מה זה, אני מבינה יותר? הכנסת סמרטוט? מה זה? מה זה הדיבור הזה? אדוני היושב-ראש, ככה מדברים אצלך?     

מיקי לוי: חה"כ ביסמוט, בוא נוריד את גובה הלהבות

בועז ביסמוט: היא לא תדבר ככה

בועז ביסמוט:  מה זה סמרטוט?     

מירב בן ארי: לי אתה אומר? לי אתה אומר?     

מיקי לוי: אני מנסה לעשות דיון מהותי

בועז ביסמוט: מה זה דיון? אז תקרא אותה לסדר

בועז ביסמוט:  מה זה הדיבור הזה?     

מיקי לוי: בבקשה, חה"כ בן ארי

משה סעדה: לפחות תחזרי בך מהדברים

בועז ביסמוט: תחזרי בך

בועז ביסמוט:  אני לא מוכן

בועז ביסמוט:  מה זה סמרטוט?     

מירב בן ארי: על מה? על מה? על שאמרתי שאני מבינה יותר ממנו בכנסת?     

בועז ביסמוט: אני לא מוכן

בועז ביסמוט:  מה זה סמרטוט?     

משה סעדה: לא ככה מדברים

מירב בן ארי: אמרתי חבורה

מירב בן ארי:  יש הבדל

בועז ביסמוט: לא, לא מדברים ככה

מירב בן ארי: אני לא אמרתי לו סמרטוט

מירב בן ארי:  אני לא אמרתי

מירב בן ארי:  אני אמרתי חבורה

מירב בן ארי:  חבורה זה באופן כללי

ארז מלול: את גם משקרת?     

בועז ביסמוט: בהסכמי לבנון הכנסת הייתה סמרטוט

מיקי לוי: די, חה"כ ביסמוט

מיקי לוי:  אתה רוצה להתווכח על הסכמי לבנון? בבקשה

בועז ביסמוט: לא, אבל הטרמינולוגיה

בועז ביסמוט:  הטרמינולוגיה

מירב בן ארי: תקשיב, אם הייתי רוצה לדעת משהו בעיתונות, הייתי אומרת שבועז ביסמוט מבין יותר ממני בעיתונות

מירב בן ארי:  אם הייתי רוצה לדעת משהו על מח"ש - - -     

משה סעדה: לא, זה הדרך - - -     

מירב בן ארי: שקט

מירב בן ארי:  שקט

משה סעדה: מה זה שקט?     

מיקי לוי: אבל תנו לה לסיים

מיקי לוי:  תענה לה מה שאתה רוצה

מירב בן ארי: תנו לי לדבר

מירב בן ארי:  מה, גם שקט אסור להגיד?     אם הייתי רוצה לדעת משהו על מח"ש, כנראה שהייתי אומרת שמשה סעדה מבין יותר טוב ממני

מירב בן ארי:  זה לא הופך אותי לקטנה יותר

טלי גוטליב: אדוני היו"ר, אנחנו מבקשים לדחות את ההצבעה ליום שני

מירב בן ארי: אבל קודם כל את לא מחליטה

מירב בן ארי:  יש יו"ר והוא מחליט

מיקי לוי: היא יכולה לבקש

קריאה: היא אמרה מבקשים

קריאה:  די

מירב בן ארי: אלוהים, תנו לי שנייה לדבר בצורה רציונלית

מיקי לוי: אני לא עושה בכוח

מירב בן ארי: גם אנחנו לא רוצים בכוח

מירב בן ארי:  היא נדרסת על ידי הממשלה, ואנחנו אמורים להיות רשות ראשונה בין שוות, כמו שלימדתי את הסטודנטים שלי

מירב בן ארי:  כן, כי היא בית הנבחרים – ועכשיו אני מדברת בנחת, אז תקשיבו – היא הבית של הנבחרים

טלי גוטליב: זה לא בית

מירב בן ארי: רגע, אל תפריעי לי

מירב בן ארי:  אז בסדר, תקראי לזה איך שאת רוצה

מירב בן ארי:  אני רוצה ואני אקרא לזה איך שאני רגילה

טלי גוטליב: איך את יכולה לקרוא לחברי כנסת סמרטוטים?     

מירב בן ארי: כי פעם הייתה פה כנסת נורמלית

משה סעדה: ועכשיו היא לא נורמלית? למה לא? כי הרוב הוא אחר? כי הרוב השתנה?     

מירב בן ארי: לא, לא

מיקי לוי: תנו לה רק לסיים

מיקי לוי:  שלושה משפטים לסיום, בבקשה

מירב בן ארי: זה מדהים שלא נותנים לסיים משפט

מירב בן ארי:  הכנסת הזאת אמורה להיות ראשונה בין שוות

מירב בן ארי:  היא הבית של נבחרי אזרחי מדינת ישראל, והיא נדרסת שוב ושוב, ועל מה? אני כינסתי את הוועדה שלי, המפכ"ל התייצב חמש-שש פעמים בשנה

מירב בן ארי:  הינה, הבאתי לכם את הסיכום של שומר חומות

מירב בן ארי:  הכול מוכן

מירב בן ארי:  כל מה שאתם צריכים זה פעם אחת להגיד, כן, אנחנו סופרים את הכנסת ושהמפכ"ל יבוא לפה

מירב בן ארי:  אף אחד לא רוצה דווקא

מירב בן ארי:  תאמינו לי, גם אני לא, אבל אם הגעתם למצב שיו"ר הוועדה לביקורת המדינה צריך להתחנן – למי? למפכ"ל, למפכ"ל

טלי גוטליב: הוא לא פנה למפכ"ל

טלי גוטליב:  הוא פנה לשר

מירב בן ארי: אל תוותרו

מירב בן ארי:  זו הזכות שלנו כפרלמנט

מיקי לוי: משפט לסיום, בבקשה

מירב בן ארי: אנחנו לא סמרטוטים – הינה, כולן, כולם

טלי גוטליב: אני לא משתמשת במילה הזאת

טלי גוטליב:  לא, ממש לא

מירב בן ארי: אני אעשה מה שאני – די

טלי גוטליב: לא מילה

טלי גוטליב:  בחייך, זה לא מתאים

מירב בן ארי: די, באמת

מירב בן ארי:  את לא יכולה לעצור לפעמים?     

טלי גוטליב: לא

ארז מלול: אני דואג גם לכבודך

מירב בן ארי: אל תדאג

ארז מלול: אני כן דואג

מירב בן ארי: תאמין לי, אין שבוע שכבודי לא נרמס מחדש

מירב בן ארי:  אם יש מישהו שהכבוד שלו נרמס פה כל שבוע זה שלי, תאמינו לי, אבל לא אכפת לי

מיקי לוי: משפט לסיום, בבקשה

מירב בן ארי: אכפת לי מהבית הזה ומיו"ר הוועדה הזה, שמן הדין ומן הצדק שיבוא לפה המפכ"ל וייתן את הדוח שכבר הציג בוועדה לביטחון לאומי שלוש פעמים בשנה האחרונה

מירב בן ארי:  תודה

מיקי לוי: תודה רבה

מיקי לוי:  משה, בבקשה

משה שמעון רוט: קודם כל, תרשו לי, אני רוצה לקבל את מה שחה"כ המכובד חילי טרופר אמר – שידברו בנחת, וגם לגבי הנושא השני, לדון לגופו של עניין

משה שמעון רוט:  אלא, סליחה שאני אגיד, שיש אנשים שהם חשודים שיש להם נטיות או כוונות פוליטיות

משה שמעון רוט:  אני אומר, יש אנשים שחשודים בכך כי בתוך התנהלות שהייתה פה בשבועות ובחודשים האחרונים, אז ראו את זה – אנשים שכל מטרתם הייתה פוליטית, פוליטית, פוליטית

משה שמעון רוט:  ולכן, למרות שזה נשמע לך ואני מסכים איתך שזה באמת לא ראוי לא לדון לגופו של עניין, אבל לאנשים יש הרבה חשדנות בגלל כל מה שהיה

משה שמעון רוט:      לכן אני חושב שאם יש דבר שמוסכם על הצדדים, צריך לעשות הכול כדי שזה יבוא בהסכמה ולא בכוחנות

משה שמעון רוט:  אני חושב שגם חברי הכנסת המכובדים שיושבים פה יסכימו לעיקרון הזה

משה שמעון רוט:  ואם זה באמת נחוץ, וכמו שאמרתי, בוא נסתכל על נושא היעילות של העניין – וככל שזה יעיל, אני חושב שיהיה שיתוף פעולה

מיקי לוי: תודה רבה

מיקי לוי:  עוד מישהו?     

טלי גוטליב: אני מציעה לדחות את ההצבעה ליום שני

מירב בן ארי: את יכולה להתחייב שביום שני - - -     

טלי גוטליב: אני פונה ליו"ר ואני לא מתחייבת לכלום

טלי גוטליב:  די כבר

מיקי לוי: רגע, מירב

מירב בן ארי: האם היא יכולה להתחייב? היא לא נתנה לי לסיים משפט

טלי גוטליב: אני באמצע דיבור

מיקי לוי: חה"כ בן ארי, תודה

מיקי לוי:  חה"כ גוטליב ברשות דיבור

טלי גוטליב: אני רוצה להבהיר ליו"ר ולוועדה, ולכולם פה – כולנו מחויבים בסוף לעם ישראל, הוועדה הזאת היא עיניים של העם

טלי גוטליב:  אנחנו אומרים את זה כאן כל הזמן

טלי גוטליב:  אדוני היו"ר רואה את זה גם בוועדות משנה

טלי גוטליב:  אנחנו לא משחקים פה משחקים, ולא משתמשים בוועדת ביקורת לדבר על חברי הכנסת בצורה מבזה כל כך או על הכנסת ככזו

טלי גוטליב:      אני מזכירה גם לחה"כ בן ארי, בסוף יש כאן משחקים של קואליציה ואופוזיציה, אבל לא בוועדה הזאת

מירב בן ארי: טוב שאמרת לי

מירב בן ארי:  לא ידעתי

טלי גוטליב: ואפשר לשים דברים בשום שכל ובנחת

טלי גוטליב:  כשלעצמי, אני לא חשבתי שצריך להביא לפה את המפכ"ל בכוח, אבל משאני שומעת את הדברים כאן ובגלל שאנחנו אנשים ענייניים ודואגים, ואוהבי הארץ מאוד - - -     

מירב בן ארי: מה זה ענייניים

טלי גוטליב: כן, הגיוניים ואוהבי הארץ מאוד, ואנחנו יצאנו החוצה וכדי שלא נצביע נגד, אנחנו מבקשים לדחות את ההצבעה ליום שני, לבדוק את הדברים גם מול השר, ולבוא בשום שכל ובהיגיון

מירב בן ארי: סליחה, את מבקשת לדחות - - -     

טלי גוטליב: כן, והיו"ר מחליט על זה

מירב בן ארי: אוקיי

מירב בן ארי:  האם את יכולה לתת איזושהי הבטחה - -     

טלי גוטליב: אני לא יכולה כלום

טלי גוטליב:  אני יכולה להצביע עכשיו נגד

מירב בן ארי: - - שביום שני תצביעו? או שביום שני עוד פעם?     

מיקי לוי: תודה

מיקי לוי:  תודה רבה

מיקי לוי:  חה"כ בן ארי, תודה

מירב בן ארי: מה זה הבדיחה הזאת?     

מיקי לוי: חה"כ סעדה, בבקשה

משה סעדה: אני מצטרף למה שאמר חברי משה, ואני חושב שהוא מדייק, אבל אני רוצה להגיד משהו לחילי

משה סעדה:  שמעתי את מה שאתה אומר, וסליחה, כי אני מאוד מעריך אותך – אתה מיתמם

משה סעדה:  לצערי, אני אומר את זה, אנחנו בקרקס, ואפילו פניתי לך אישית כמה פעמים

משה סעדה:  בואו נקיים דיון ענייני על דברים לא פחות חשובים מהעניין הזה, ובכנסת הזאת הענייניות מחוץ למשחק, גם המשחק שלך, והמשחק כולו הוא פוליטי

טלי גוטליב: חבל

משה סעדה: אנחנו מובילים את המדינה לכאוס בגלל פוזיציה פוליטית

משה סעדה:  אז פתאום באיזשהו אירוע, ועם כל הכבוד לאירוע הזה, והוא חשוב, אבל ביחס לאירוע הענק של הרפורמה הוא פחות משמעותי, ואתה פתאום מיתמם ומסתכל אליי ואומר לי, משה, כאילו, מה, פוזיציה פוליטית? כן, הכול פה בפוזיציה, וזה עצוב, ואולי כדאי שנפסיק עם זה ונתחיל לדבר לגופו של עניין לא רק באירוע הזה, אלא בכל האירועים

משה סעדה:  זה קצת נראה לי כמו הקוזאק הנגזל – אתם מנהלים אירוע שלם מפוזיציה - -     

מירב בן ארי: אבל אתם הקוזאק

משה סעדה: ופתאום אתם אומרים לי, סליחה, מה, אין דיון לגופו של עניין? הגשתי את החוק שלי בעניין מח"ש, ואף אחד מהחברים שלכם שיוצא לתקשורת ומחרף ומגדף, לא טרח אפילו לשאול אותי: משה, תסביר לי, ואז אני אחלוק עליך, לפחות שאני אדע

משה סעדה:  לא, זה לא רלוונטי לכם

משה סעדה:  אתם מפוזיציה

משה סעדה:      אני פניתי לאינסוף חברי כנסת פה ואמרתי להם, בואו תדברו איתי על הרפורמה, אולי לא נסכים אבל נדע מהי נקודת המחלוקת

משה סעדה:  שניים הסכימו, שניים מכל הכנסת

מירב בן ארי: למי פנית? פנית למישהו?     

משה סעדה: שניים הסכימו

מירב בן ארי: למי פנית?     

משה סעדה: בוועדת החוקה, לא פעם, לא פעמיים, לא שלוש, לא ארבע

משה סעדה:  וכשסיפרתי את הסיפור הזה בוועדה, אז פנה אליי אחד מהחברים למפלגה שלך, מירב בן ארי, ושאל אותי בפנים חמורות כחוקר: סליחה, אני רוצה לדעת, בבקשה, עם מי דיברת

משה סעדה:  אמרתי לו, תקשיב, אין חוקי הסגרה, אני לא מסגיר אותו לשלטונות, כשאני מבין לאיפה הגענו

משה סעדה:  אז בואו נסיר את המסכות, כן, הכול פה מפוזיציה, ואני באתי לפה - - -     

מירב בן ארי: אבל אם אתה ענייני - - -     

משה סעדה: שנייה, תנו לי לסיים

משה סעדה:  ואני פה, ואם הייתי מצביע, הייתי מצביע מפוזיציה

משה סעדה:  בעולם מתוקן המפכ"ל צריך להגיע, כי המפכ"ל צריך לתת דין וחשבון - - -     

מירב בן ארי: למה הוא לא מגיע? למה הוא לא מגיע?     

מיקי לוי: רגע, מירב

מיקי לוי:  רגע

מירב בן ארי: כל משפט שני הוא הפריע לי

מירב בן ארי:  אז וואלה, אז הפרעתי לו במשפט

מירב בן ארי:  אין משפט שהם נתנו לי לסיים

משה שמעון רוט: הוא באמת לא צדק כשהפריע לך

משה סעדה: בעולם מתוקן המפכ"ל לא צריך להגיע, אלא חייב להגיע

משה סעדה:  כמי שהיה איש מערכת, היו פה כשלים משמעותיים בשומר חומות, וראוי וחובה לאזרחי ישראל לברר את זה

משה סעדה:  ולכן אני לא מיד אגן על זה ואני אגיד את האמת

משה סעדה:  אבל אחרי זה אני אגיד, כן, לצערי, בקרקס הזה אני חלק מהמשחק הפוליטי, ואני מקווה שנצליח לדבר עם השר ולמצוא את הפתרון

טלי גוטליב: אנחנו נבקש מהיו"ר לקבל את ההצעה הזאת, במקום שנצביע היום

מיקי לוי: אני כבר מתייחס

מיקי לוי:      חה"כ סעדה, תדע שבכנסת הקודמת לא הצביעו אפילו פעם אחת עם הקואליציה, והיו גם חוקים טובים של האופוזיציה שהיא הקואליציה של היום, למשל, הארכת תקנות החירום ביהודה ושומרון

מיקי לוי:  אבל עזוב, זה לא על שולחני כרגע, זה בתשובה למה שאמרת לחילי טרופר שהוא אחד האנשים היותר-שקטים בבית הזה

מירב בן ארי: גם הכי ענייניים בכנסת

מיקי לוי: הלחץ עליי זה לא רק החוק עצמו שמחייב אותי ומבקר המדינה

מיקי לוי:  הלחץ עליי הוא מראש ערים שאצלם זה קרה

מיקי לוי:  הם לוחצים עליי והם רצו לבוא היום – אמרתי: אל תבואו, כי זה רק הליך טכני, אל תבואו

מיקי לוי:  אני אזמין אתכם כשנדון בחוק הזה, כי לכל אחד יש על הנשמה יש אצא על הנשמה מה קרה אצלו

מיקי לוי:  אתה רוצה להגיד משהו, חה"כ ביסמוט?     

בועז ביסמוט: משהו קצר

בועז ביסמוט:  הצעת החוק של חה"כ גוטליב תואמת את מה שאתה אמרת קודם

מיקי לוי: אני מתייחס

מיקי לוי:  חה"כ גוטליב, ניסיתי אתמול, גם לא הצלחתי להתקשר אלייך אבל זה באשמתי, אני אשם, לא חזרתי אלייך

מיקי לוי:  יש כאן את כל שבע הפניות, חמש לשר ושתיים ליושב-ראש – אני מוסר לך אותן, שישמשו בידייך כבסיס

מיקי לוי:  אנחנו נחכה לתשובה ביום שני, ביום שלישי ב-9:30 - - -     

מירב בן ארי: לא, לא

מירב בן ארי:  ביום שלישי ב-9:30 לא יהיה דיון כי המליאה תהיה כל הלילה ביום שני, עד הבוקר, אני כבר אומרת

מירב בן ארי:  וגם סליחה, למה לא להצביע ביום שני?     

מיקי לוי: חה"כ גוטליב, אני ממתין, כפי שביקשת, ליום שני – אבל תראי, חה"כ גוטליב, הדיון יהיה חייב להיות תוך שבועיים-שלושה שבועות, לא תוך חצי שנה, כי לוחצים עליי לוחצים עליי ראשי הערים

מיקי לוי:  תאמיני לי, מהם אני מקבל הכי הרבה טלפונים

טלי גוטליב: אני אדם ענייני

טלי גוטליב:  ככה ניהלתי את המשרד שלי

טלי גוטליב:  אנחנו רוצים שיבוא המפכ"ל, נכון?     

מירב בן ארי: מזל שלא היית פה בכנסת הקודמת

מירב בן ארי:  היית סובלת

מירב בן ארי:  את, אישית, היית סובלת

טלי גוטליב: מירב, עזבי

טלי גוטליב:  אני לא מתווכחת

מיקי לוי: די, די

מיקי לוי:  מירב, אני רוצה לסיים

טלי גוטליב: אני פונה ליו"ר

טלי גוטליב:  אני יודעת לנהל משרד - - -     

מיקי לוי: חה"כ גוטליב, בבקשה

מירב בן ארי: אתה צריך להצביע ביום שני

מירב בן ארי:  יום שני, אין לי בעיה

טלי גוטליב: אדוני, ביום שני אנחנו נדע

טלי גוטליב:  אנחנו נשתדל לבוא ולהצטייד גם עם עמדה וגם עם מועד סביר להתכנסות הזו

טלי גוטליב:  זה הכול

מיקי לוי: אני מאוד מודה לך

מיקי לוי:  לפיכך, אחרי דיון בוועדה בנושא מבקר המדינה, ערים מעורבות, שומר חומות – התכנסנו כאן להצביע על צו הבאה

מיקי לוי:  אני מקבל את ההצעה של חברי הכנסת ובראשם חה"כ גוטליב, לתת לה את האפשרות להסדיר הגעתו של המפכ"ל, ראש אג"מ ומפקד מג"ב לוועדה, לצורך דיון בדוח מבקר המדינה

מירב בן ארי: ואם לא, תהיה הצבעה ביום שני?     

מיקי לוי: תודה רבה

מיקי לוי:  אני אקבע אותה

מיקי לוי:  תודה רבה

מיקי לוי:  ישיבה זו נעולה